[pic] | KOMISIJA EVROPSKIH SKUPNOSTI |

Bruselj, 14.11.2006

COM(2006) 700 konč.

2005/0042B (COD)

SPOROČILO KOMISIJE EVROPSKEMU PARLAMENTU v skladu z drugim pododstavkom člena 251 (2) Pogodbe ES glede

skupnega stališča Sveta o sprejetju Sklepa Evropskega parlamenta in Sveta o vzpostavitvi programa ukrepov Skupnosti na področju potrošniške politike (2007–2013)

2005/0042B (COD)

SPOROČILO KOMISIJEEVROPSKEMU PARLAMENTUv skladu z drugim pododstavkom člena 251 (2) Pogodbe ES glede

skupnega stališča Sveta o sprejetju Sklepa Evropskega parlamenta in Sveta o vzpostavitvi programa ukrepov Skupnosti na področju potrošniške politike (2007–2013)

(Besedilo velja za EGP)

1. OZADJE

Datum predložitve predloga Evropskemu parlamentu in Svetu (dokument COM(2005)115 – 2005/0042 (COD) | 13. april 2005 |

Datum mnenja Odbora regij: Datum mnenja Evropskega ekonomsko-socialnega odbora | 16. februar 2006 14. februar 2006 |

Datum mnenja Evropskega parlamenta, prva obravnava: | 23. marec 2006 |

Datum spremenjenega predloga Komisije (dokument COM(2006) 235) | 24. maj 2006 |

Datum političnega dogovora v Svetu | 25. september 2006 |

Datum sprejetja skupnega stališča: | 13. november 2006 |

2. CILJ PREDLOGA KOMISIJE

Namen programa je prispevati k zaščiti varnosti in gospodarskih interesov potrošnikov ter spodbujati njihovo pravico do obveščenosti in izobrazbe. Program omogoča EU dopolnjevanje, podporo in spremljanje politik držav članic, podporo potrošniškim organizacijam, izvrševanje potrošniške zakonodaje EU in pomoč evropskim potrošnikom, da prevzamejo aktivno vlogo na notranjem trgu. Program za obdobje 2007–2013 bo imel dva glavna cilja: zagotoviti visoko stopnjo varstva potrošnikov z učinkovitim zastopanjem interesov potrošnikov ter učinkovito uporabo pravil o varstvu potrošnikov, npr. z izvrševanjem, sodelovanjem, obveščanjem, izobraževanjem in pravnimi sredstvi.

Za doseganje teh ciljev se bo uporabil splet ukrepov in instrumentov v skladu s prednostnimi nalogami, določenimi v letnih delovnih načrtih.

3. PRIPOMBE GLEDE SKUPNEGA STALIŠČA

Svet je 25. septembra 2006 soglasno sprejel politični dogovor o osnutku določbe o vzpostavitvi programa ukrepov Skupnosti na področju varstva potrošnikov (2007–2013). Podlaga zanj je bil predvsem spremenjeni predlog Komisije z dne 24. maja 2006. V spremenjenem predlogu so upoštevani znatno zmanjšanje proračuna programa na podlagi medinstitucionalnega dogovora o finančnih perspektivah in uradna stališča Evropskega parlamenta v prvi obravnavi. Prvotni predlog je bil znatno spremenjen in razdeljen na dva dela, in sicer na program javnega zdravja in program potrošniške politike.

Med razpravo o spremenjenem predlogu je imelo nekaj članov Sveta zadržke glede določenih projektov, vzpostavitve evropskega magistrskega programa in dodeljevanja štipendij; Evropski parlament pa je imel prav tako zadržke glede evropskega magistrskega programa, obenem pa tudi glede decentraliziranih ukrepov in ranljivih potrošnikov.

Glede na to, da je treba program sprejeti predčasno, so bili z namenom doseganja dogovora vsi zadržki držav članic na koncu umaknjeni. Skupno stališče je torej odraz rezultatov teh medinstitucionalnih stikov in ima podporo Komisije.

4. SKLEPNA UGOTOVITEV

Komisija meni, da je skupno stališče, sprejeto soglasno dne 13.11.2006, v skladu z glavnimi cilji in temeljnim pristopom njenega spremenjenega predloga. Opozarja, da je predsednik odbora EP IMCO potrdil, da bo v primeru, da bo Svet dosegel politični dogovor na podlagi besedila kompromisa predsedstva, odboru priporočil sprejetje skupnega stališča brez sprememb. Komisija lahko zato podpre skupno stališče, ki je odraz dogovora, doseženega med tremi institucijami.